Тантаналы саранан һуң Башҡортостан Башлығы Әбйәлил районы халҡы менән аралашты. Улар республика етәкселегенә һәм «Газпром» компанияһына Дауыт ауылы йорттарын ауыл эсендәге газ селтәренә тоташтырған өсөн рәхмәт әйтте, үҙҙәрен борсоған мәсьәләләр хаҡында һөйләне. Ошо иҫәптә – яңы социаль объекттарға ихтыяж, район үҙәгенең яңы микрорайонында юлдар торошо менән ризаһыҙлыҡ.